મેક ઇન ઇન્ડિયા હેઠળ દેશમાં વિદેશ રોકાણનો પ્રવાહ તીવ્ર ગતિથી વધી રહ્યો છે. જે માટે દેશ ઉપરાંત વિદેશી કંપનીઓ પણ પોતાના એકમો ભારતમાં સ્થાપિત કરવા માંગે છે. અમેરિકી કંપની બોઇંગ અને લોકહીટ માર્ટીન દેશમાં ફાઈટર જેટ બનાવવાનું એકમ સ્થાપિત કરવા માંગે છે. હાલમાં તેમાં કેટલીક મુશ્કેલીઓ છે પરંતુ આગામી સમયમાં આ અડચણો દૂર થઇ શકે છે અને ભારતમાં બનેલા ફાઈટર જેટ દુનિયાનાં ફલકમાં વેંચાણ માટે આવી શકે છે. ભારતની રણનીતિ એ છે કે તે હવે હથિયારો આયાત કરનાર દેશોની શ્રેણીમાંથી બહાર આવવા માંગે છે. અને તેના માટે હાલની મોદી સરકાર કટિબદ્ધ છે. સરકારનાં પ્રયાસો એવા છે કે તેઓ 70% હથિયારો દેશમાં નિર્માણ કરે, જેના માટે મોટી કંપનીઓ પોત-પોતાની સ્ટ્રેટેજી પ્રમાણે આગળ આવી રહી છે.